Jacques Anquetil
Store norske leksikon,Sport og spill,Sykkelsport,Landeveissykling
Jacques Anquetil var en fransk banesyklist og landeveissyklist. Han er ansett som en legende i sykkelsporten og er en av de mestvinnende rytterne noensinne.
Anquetil er mest kjent for å ha vunnet Frankrike rundt fem ganger, Italia rundt to ganger og Spania rundt én gang. Han var spesielt kjent som en sterk temporytter og ble tildelt kallenavnet «Monsieur Chrono». Grand Tour Anquetil var den første rytteren som vant sammenlagtseieren i det prestisjefulle etapperittet Frankrike rundt fem ganger (i 1957, 1961, 1962, 1963 og i 1964). Han deler rekorden for antall seire i Frankrike rundt med Eddy Mercx, Bernard Hinault og Miguel Indurain.I tillegg vant Anquetil sammenlagtseieren i Italia rundt to ganger (1960 og 1964) og Spania rundt én gang (1963). Han var den første av syv ryttere som har vunnet alle de tre store etapperittene (Grand Tours). Klassikerne og andre meritter Jacques Anquetil holdt i 1956 verdensrekorden i én times distansekjøring på bane. Han ble uoffisiell verdensmester i temporitt (Grand Prix des Nations) ni ganger og vant flere andre store ritt, blant annet Liège–Bastogne–Liège i 1966, Critérium du Dauphiné (i 1963 og 1965), Paris-Nice (i 1957, 1961, 1963, 1965 og i 1966) og tok VM sølv i 1966. For sine prestasjoner på sykkelsetet ble han utnevnt til ridder av Æreslegionen i 1966.Anquetil la ikke skjul på at han dopet seg mens han var aktiv syklist, og han skapte kontrovers da han uttalte at han som profesjonell idrettsutøver selv bestemte over sin egen kropp. Les mer i Store norske leksikon landeveissykling banesykling sykkelsport